Ha deut eo a-benn Daniel da gavout an hini kentañ oa bet roet an anv-se dezhañ ! Kontet vez istor ar re Gêrnalegenn war trizek rummad a beizanted evit  an darn vuiañ anezho. Neus nemet Daniel zo aet war ur vicher all, pa eo bet teknisian en « telecomm ». Muioch a ditouroù zo war ar rummadoù nevesañ eveljust. Neuze e vez kaoz ivez el levr eus emdroadur an ekonomiezh hag ar sevenadur er vro. Istoroù farsus zo ivez ! Ur studiadenn zo ivez diwar-benn an anvioù-bihan a-raok 1920. Ur levr plijus embannet e brezhoneg gant « Al Lanv » hag e galleg gant an oberour e-unan.